Živé kvety

Živé kvety bola slovenská rocková skupina, ktorá vznikla v Bratislave v roku 1994 okolo speváčky a textárky Lucie Piussi. Predovšetkým jej osobou je skupina spájaná s legendárnym Divadlom Stoka. Skupinu založili Lucia Piussi, Peter Bálik a Veronika Wiedermannová.  

Skupina vydala v rokoch 2000 až 2020 celkom 12 hudobných albumov, z toho 10 v hudobnom vydavateľstve Slnko records, 1 vo vydavateľstve Pavian records a 1 v Mediálnom inštitúte. Skupina okrem toho vydala vo vydavateľstve Slnko records dve živé nahrávky koncertov, v roku 2011 živo nahraný album Perute (CD a DVD) spolu s knihou rozhovorov a textami skladieb a v roku 2012 Živé kvety vo Vagóne. Albumu Sloboda (2005) sa predalo 3000 kusov. 

Skupina vystupovala na koncertoch prevažne na Slovensku a v Česku. Dňa 23. decembra 2011 vystúpila skupina na koncerte Pocta Václava Havla v pražskej Lucerne. V marci 2009 vystúpili Živé kvety na dvoch koncertoch v New Yorku. Od roku 2003 do roku 2020 skupina odohrala 536 koncertov , z toho 157 v Bratislave, 72 v Prahe, 32 v Brne, 18 v Trenčíne a 14 v Košiciach. 

Skupina zanikla v roku 2020 po 27. rokoch pre nezhody jej zakladateľov, ktorí sa rozhodli venovať vlastným projektom. Lucia Piussi a Agnes Lovecká založili v roku 2020 skupinu Terrible 2s. Terrible 2s tvoria piati bývalí členovia Živých kvetov (Lucia Piussi, Agnes Lovecká, Juraj Mironov, Michal Lašán a Jakub Kratochvíl). Peter Bálik pôsobi v skupine Štefánikove deti a Slobodná Európa. 

 Diskografia 
 2000 Živé kvety – Mediálny inštitút, CD
 2003 V dobrom aj v zlom – Pavian records, CD
 2004 Na mojej ulici – Slnko records, CD
 2005 Sloboda – Slnko records, CD
 2007 Bez konca – Slnko records, CD
 2008 12 + 1 – Slnko records, CD
 2009 Zlaté časy – Slnko records, CD
 2010 Spúšť – Slnko records, CD
 2012 Oľga, ideš svojím tempom! - Slnko records, CD
 2016 Nové poschodia – Slnko records, CD
 2019 Salto na rozlúčku – Slnko records, CD
 2020 Cesty, ktoré nevedú nikam - Slnko records, CD

 Zostava 
 Lucia Piussi – spev, gitara, harmonika, texty (19942021)
 Peter Bálik – gitara (19942021)
 Agnes Lovecká – bicie, husle, spev (20022021)
 Juraj Mironov – basgitara, organ, klavír, akordeón, spev (19992021)
 Jakub Kratochvíl – gitara, klavír, spev (20072021)
 Michal Lašán - bicie (20162021)

Bývalí členovia
 Marek Pastier – gitara (20022006)
 Martin Šútovec – banjo (19982000)
 Michal Šulek – kontrabas (19992000)
 Vlado Mrázko – bicie (19992001)

 Referencie 

 Externé odkazy 

Profil – slnkorecords.sk
 Rozhovor – rockmag.cz 

Kategória:Slovenské rockové hudobné skupiny
Kategória:Hudobné skupiny z 1994